钦定古今图书集成/明伦汇编/氏族典/第580卷 > 耶律独攧
## 钦定古今图书集成/明伦汇编/氏族典/第580卷 > 耶律独攧

按《辽史耶律独攧传》：“独攧，字胡独堇，太师古昱之子。
重熙初，为左护卫，将禁兵从伐夏，有功，授十二行纠
司徒，同知金肃军事。夏人来侵，击败之，进涅剌奥隗
部节度使。清宁元年，召为皇太后左护卫太保。四年，
改宁远军节度使。东路饥，奏赈之。历五国、乌古部、辽
兴军三镇节度使，四捷军详稳。太康元年，卒。”